নীল গেইম্যান
নীল রিচার্ড ম্যাক্‌কিনন গেইম্যান (/ˈɡeɪmən/; জন্মসূত্রে নীল রিচার্ড গেইম্যান, ১০ নভেম্বর ১৯৬০) হলেন একজন ইংরেজ লেখক যিনি ছোটগল্প, উপন্যাস, কমিকবই, গ্রাফিক উপন্যাস, বাস্তবনির্ভর সাহিত্য, কন্ঠনাট্য, এবং চলচ্চিত্রে অবদান রেখেছেন। তার কাজের ভিতর রয়েছে, কমিকবই সিরিজ দ্য স্যান্ডম্যান এবং উপন্যাস স্টারডাস্ট, আমেরিকান গড্‌স, কোরালাইন, এবং দ্য গ্রেভইয়ার্ড বুক। তিনি প্রচুর পুরস্কারের বিজেতা, যার মধ্যে রয়েছে হ্যুগো, নেবুলা, ব্রাম স্টোকার পুরস্কার, এবং নিউবেরি ও কার্নেগী মেডাল। তিনিই প্রথম লেখক যিনি একই কাজের জন্য নিউবেরি এবং কার্নেগী মেডাল জয় করেছেন (২০০৮ সালে দ্য গ্রেভইয়ার্ড বুক এর জন্য)। তার দ্য ওশান অ্যাট দ্য এন্ড অফ দ্য লেন ২০১৩ সালে ব্রিটিশ ন্যাশনাল বুক অ্যাওয়ার্ডস এর বুক অফ দ্য ইয়ার ঘোষিত হয়েছিল।